Η **Σερβική Πατριωτική Συμμαχία** (Σερβικά: Српски патриотски савез, *Srpski patriotski savez.* ακρωνύμιο: СПАС, ΣΠαΣ) είναι ένα κεντροδεξιό ως δεξιό λαϊκιστικό και συντηρητικό πολιτικό κόμμα στη Σερβία. Ιδρύθηκε στις 21 Ιουλίου 2018 και πρώτος πρόεδρος του κόμματος εξελέγη ο δήμαρχος του Νέου Βελιγραδίου και χρυσός πρωταθλητής υδατοσφαίρισης Αλεξάνταρ Σάπιτς. Ιστορικά, το κόμμα προήλθε από το Κίνημα Ενωμένων Τοπικών Αυτοδιοικήσεων, μία τοπική πολιτική οργάνωση που σχηματίστηκε στο Κράλιεβο το 2010, η οποία με την υποστήριξη των οπαδών του Σάπιτς έγινε πολιτικό κόμμα. Το ακρωνύμιο спас (προφέρεται Σπας) σημαίνει «σωτηρία» στα Σερβικά.

Τον Μάιο του 2021 η ΣΠαΣ συγχωνεύθηκε στο Σερβικό Προοδευτικό Κόμμα.

Ιστορία
-------

### Κίνημα Ενωμένων Τοπικών Αυτοδιοικήσεων

Στις αρχές του 2010, στο Κράλιεβο, το Κίνημα του Κράλιεβο και άλλες τοπικές πολιτικές οργανώσεις, που δεν κατάφεραν να συλλέξουν 10.000 υπογραφές ψηφοφόρων για να γίνουν πολιτικά κόμματα, ενώθηκαν και σχημάτισαν το Κίνημα Ενωμένων Τοπικών Αυτοδιοίκησεων (ΚΕΤΑ). Το 2015 προσχώρησε στο Πατριωτικό Μπλοκ, μαζί με το Δημοκρατικό Κόμμα Σερβίας και το Σερβικό Κίνημα Ντβέρι. Το 2017 η συμμαχία τους διαλύθηκε και το ΚΕΤΑ συνέχισε ανεξάρτητο.

### Αλεξάνταρ Σάπιτς – Δήμαρχος

Το 2018, ο Αλεξάνταρ Σάπιτς, ένας χρυσός πρωταθλητής υδατοσφαίρισης που έχει κερδίσει πολλά μετάλλια, και πρόεδρος της Δημοτικής Συνέλευσης του Νέου Βελιγραδίου από το 2012, συμμετείχε στις τοπικές εκλογές του Βελιγραδίου με μία λίστα ανεξάρτητων υποψηφίων. Η ομάδα του ήρθε τρίτη, συγκεντρώνοντας το 9% των ψήφων (73.425), κέρδισε τις 12 από τις 110 έδρες της Συνέλευσης και έμεινε στην αντιπολίτευση.

### Ίδρυση της Σερβικής Πατριωτικής Συμμαχίας

Στις 21 Ιουλίου του 2018 το Κίνημα Ενωμένων Τοπικών Αυτοδιοικήσεων και η πολιτική ομάδα του Δήμαρχου Σάπιτς συνδύασαν τις δυνάμεις τους και ίδρυσαν το πολιτικό κόμμα Σερβική Πατριωτική Συμμαχία. Ο Σάπιτς δήλωσε ότι το κόμμα του δεν θα είναι «*Αμερικανιστικό, Ρωσοφιλικό ή Γαλλοφιλικό, αλλά θα έχει εθνικό προσανατολισμό*». Η ΣΠαΣ έμεινε ανοιχτή για συνεργασίες σε τοπικό επίπεδο και δεν προσχώρησε σε καμία συμμαχία για τις εθνικές εκλογές του 2020, στις οποίες ήρθε τρίτη και κέρδισε 11 έδρες.

### Διάλυση

Στις τέλη Μαΐου του 2021 η ΣΠαΣ συγχωνεύθηκε στο Σερβικό Προοδευτικό Κόμμα.

Ηγεσία του κόμματος
-------------------

| № | Πρόεδρος | Θητεία |
| --- | --- | --- |
| 1 |  | 2018–2021 |
| Αλεξάνταρ Σάπιτς |
|

Αποτελέσματα εκλογών
--------------------

### Βουλευτικές εκλογές

Για την Εθνοσυνέλευση| Εκλογές | Αρχηγός | Συμμαχία | Αποτελέσματα | Κυβέρνηση |
| --- | --- | --- | --- | --- |
| Ψήφοι | % | Έδρες | ± |
| 2020 | Αλεξάνταρ Σάπιτς | – | 123.393 (#3) | 3,98% | 11 / 250 | *Νέο* |  |
|

Παραπομπές
----------

1. ↑  Lackovic, Marina· ORF.at (21 Ιουνίου 2020). «Serbien: Wahl im Schatten Vucics». *news.ORF.at* (στα Γερμανικά). Ανακτήθηκε στις 23 Ιουλίου 2020.
2. ↑  Nordsieck, Wolfram (2020). «Serbia». *Parties and Elections in Europe*. Ανακτήθηκε στις 29 Ιουνίου 2020.
3. ↑  «Serbia's governing party set to win elections amid pandemic». *Al-Jazeera*. 21 June 2020. .
4. 1 2  «Šapić: Neću u koalicije, SPAS nastao iz postojeće stranke». *N1 Srbija* (στα Σερβικά). Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 23 Ιουλίου 2020.
5. ↑  «Smena vlasti u Kraljevu». *Vesti.rs*. Ανακτήθηκε στις 23 Ιουλίου 2020.
6. ↑  Beta. «Uz DSS i Dveri sada i PULS i SLS». *Blic.rs* (στα Σερβικά). Ανακτήθηκε στις 23 Ιουλίου 2020.
7. ↑  «"Najpoželjnija mlada" u BG - odgovor Šapića». *Mondo Portal* (στα Σερβικά). Ανακτήθηκε στις 23 Ιουλίου 2020.
8. ↑  «Konačni rezultati: SNS-u 44,99 odsto, lista oko Đilasa 18,93». *N1 Srbija* (στα Σερβικά). Αρχειοθετήθηκε από το πρωτότυπο στις 1 Νοεμβρίου 2020. Ανακτήθηκε στις 23 Ιουλίου 2020.
9. ↑  «Šapić: Među retkima sam koji od ove vlasti nisu dobili ništa». *N1 Srbija* (στα Σερβικά). Αρχειοθετήθηκε από το πρωτότυπο στις 28 Ιουνίου 2020. Ανακτήθηκε στις 23 Ιουλίου 2020.
10. ↑  «ŠAPIĆ NEĆE U SAVEZ ZA SRBIJU: SPAS će samostalno izaći na sledeće izbore». *kurir.rs* (στα Σερβικά). Ανακτήθηκε στις 23 Ιουλίου 2020.
11. ↑  «Unanimously - SNS and SPAS united». *B92.net* (στα Αγγλικά). Ανακτήθηκε στις 13 Αυγούστου 2021.